พึ่งเริ่มใช้ยาคุมกำเนิดแบบแปะ มาได้ 4 วัน เเล้วมีอาการคันแสบร้อน เป็นผื่นตรงบริเวณหัวไหล่ด้านหลัง และมีตุ่มเหมือนหัวสิวเล็กๆขึ้นบริเวณรักแร้ รู้สึกเจ็บเเละแสบตลอดเวลา อยากทราบว่าอาการนี้เป็นผลข้างเคียงมาจากการแปะแผ่นคุมกำเนิดหรือเปล่าคะ ถ้าเป็นผลข้างเคียงจะมีอันตรายหรือวิธีรักษาอย่างไรคะ ขอบค่ะ
สวัสดีค่ะ โดยส่วนใหญ่การแพ้แผ่นแปะคุมกำเนิดจะมาจากการแพ้กาวที่ยึดกับผิวหนัง ซึ่งจะมีอาการคันหรือมีผื่นเกิดขึ้นบริเวณที่แปะแผ่นยา และจะเป็นเพียง 3-4 วันแล้วหายไปได้เอง ดังนั้นหากผื่นที่เกิดไม่ได้เป็นตรงที่แปะแผ่นคุมกำเนิด แต่ไปเกิดบริเวณอื่น รวมถึงที่รักแร้ ก็ไม่น่าใช่อาการแพ้แผ่นแปะคุมกำเนิดค่ะ ผื่นที่เกิดขึ้นจึงน่าจะเกิดจากสาเหตุอื่นๆ เช่น- การระคายเคืองต่อสารเคมีต่างๆ เช่น สบู่ โลชั่น- การแพ้ต่างๆ เช่น แพ้อาหาร แพ้ยา หรือแมลงที่มากัด- เป็นงูสวัด ซึ่งเริ่มแรกจะเป็นผื่นแบบตุ่มนูนแดงก่อน แล้วจึงกลายเป็นตุ่มน้ำใส ตามด้วยตุ่มน้ำขุ่น มีอาการคันและปวดแสบร้อนหลังจากนั้นตุ่มจะค่อยๆ แห้งและตกสะเก็ดไป-การติดเชื้อแบคทีเรียที่ผิวหนัง ผิวหนังจะบวมแดง ปวด อาจมีตุ่มหนอง และมักมีอาการไข้และปวดเมื่อยร่วมด้วยหากมีอาการคันและแสบร้อนมาก แนะนำควรไปพบแพทย์เพื่อตรวจว่าเป็นโรคงูสวัดหรือไม่ หรือเกิดจากสาเหตุอื่นๆ จะได้รับการรักษาที่ตรงกับโรคค่ะ